cyanic-selkie/wikianc huggingface dataset:
Nanoaku
Prinditavad akud
USA California Ülikooli teadlased töötasid edukalt välja "nanotindi", et valmistada painduvaid akusid prinditava elektroonika tehnikat kasutades. Tsinksüsinikaku katoodis on kasutatud elektronjuhtivaid nanojuhtmeid, milles kasutatakse süsiniknanotorude võrgustikku. Nanotindi abil on suudetud selline katood ja mangaanoksiidist elektrolüüt aluspinnale printida, nende peale omakorda prinditi tsinkanood. See tehnoloogia asendab laenukogujad, nagu metall-lehed või kiled, juhuslikult paiknevate süsiniknanotorude maatriksitega. Süsiniknanotorud suurendavad juhtivust. Nii on võimalik valmistada õhukesi ja painduvaid akusid, mille paksus on alla millimeetri.
Kuigi sellise patarei tühjakslaadimise voolutugevus on hetkel allpool praktilise kasutatavuse piiri, võimaldavad tindis sisalduvad nanotorud laengut juhtida efektiivsemalt kui konventsionaalses akus, seega nanotorude tehnoloogia võib viia edusammudeni akujõudluses. Selline tehnoloogia võib olla rakendatav päikesepaneelides, superkondensaatorites ja valgusdioodides.
Tapri tänav
Tapri tänav sai nime 11. augustil 2010. Tänava nimi on Nuia tänava paarisnimi.
Oscar Hammerstein I
pisi|Oscar Hammerstein (1906)
Oscar Hammerstein, ka Oscar Hammerstein I (8. mai 1846 Stettin, Preisi kuningriik – 1. august 1919 New York) oli ameerika ettevõtja ja impressaario. Ta oli Oscar Hammerstein II vanaisa.
Hammerstein sündis Stettinis (tänapäeval Poola linn Szczecin) saksajuudi perekonnas. 18 aasta vanuses põgenes kodunt. New Yorki saabus ta 1864. aastal, kus sai ettevõtjaks.
Väiksemal määral tegeles Hammerstein ka loometegevusega. Nii näiteks kirjutas ta muusika ja libreto operetile "Santa Maria". Operett lavastati 1896. aastal Olympia Theatre's.
Kanal 13
"Kanal 13" oli Eesti Televisiooni noortesaade aastatel 1968–1969.
Esimene saade oli eetris 28. novembril 1968. Saatejuht oli Mati Talvik ja toimetaja Piret Saluri.
Oreocalamus
Oreocalamus on maoperekond.
Terebellida
Terebellida on hulkharjasusside selts infraklassist Canalipalpata.
Oreocalamus
Klassifikatsioon
Perekonda Oreocalamus klassifitseeritakse roomajate andmebaasis üksainus maoliik :
Terebellida
Nagu enamik hulkharjasusside liike, on peaaegu kõik Terebellida liigid mereloomad. Enamik neist on väikesed paigushulkharjasussid (sessiilsed organismid), kes elavad väikestes torudes, mille nad ehitavad mudast või sarnasest substraadist või siis uuristuvad merepõhjas liiva sisse.
Oreocalamus
Levila
Need maod elavad Malaisias.
Välislingid
Selles artiklis on kasutatud prantsuskeelset artiklit fr:Oreocalamus hanitschi seisuga 08.06.2014.
Terebellida
Tuntuim Terebellida sugukond on Alvinellidae.
Jakob Wilde
Jakob Wilde (ka Jacob Wilde; 1679 Bauska, Kuramaa – 21. aprill 1755 Stockholm) oli Eesti tegutsenud Rootsi kroonik, õpetlane ja ametnik, Tartu Ülikooli rektor 1707. aastal.
Wilde oli ajaloo, retoorika, õigusteaduse ja kreeka keele professor, Holsteini riigisekretär ning kuninglik riigiajaloolane. Ta alustas ka Rootsi seaduste kogu publitseerimist.
Miranda July
pisi|Miranda July (2007) Miranda July (sünninimi Miranda Jennifer Grossinger; sündinud 15. veebruaril 1974 Barre'is Vermontis) on Ameerika Ühendriikide näitleja, režissöör, stsenarist, tegevuskunstnik, laulja ja kirjanik.
Tegevus režissöörina
July esimene täispikk mängufilm "Me and you and everyone we know" ("Mina, sina ja kõik, keda me teame", 2005) sai auhindu Cannes'i filmifestivalil, Sundance'i filmifestivalil ja mujalgi.
Tema teine film "The future" ("Tulevik", 2011) kandideeris Berliini filmifestivalil Kuldkarule.
Tegevus kirjanikuna
2007. aastal avaldas July novellikogu "No one belongs here more than you", mis pälvis nii kriitikute tunnustuse kui ka Frank O'Connori novellikogu preemia. Eesti keeles ilmus see 2012. aastal pealkirjaga "Siin oledki sa kõige rohkem oma" (Loomingu Raamatukogu 8–10, tõlkinud Carolina Pihelgas).
2011. aastal ilmus tõsielul põhinev raamat "It chooses you", milles portreteeritakse kolmeteistkümmet inimest, kellega July tutvus ajalehe müügikuulutuste kaudu.
Karl Varju
1921 lõpetas Hugo Treffneri Gümnaasiumi, 1921–1923 õppis Tartu Ülikooli põllumajandusteaduskonna metsaosakonnas, 1923–1928 õigusteaduskonna kaubandusosakonnas, Eesti Üliõpilaste Seltsi liige.
App Store
pisi|iOS 11 App Store'i logo App Store on digitaalne rakenduste levitamise platvorm, mille on välja töötanud ja mida haldab Apple Inc. oma iOS-i operatsioonisüsteemis mobiilsete rakenduste jaoks.
Mihhail Ananitsch
Mihhail (Mihkel) Ananitsch VR I/3 (vene Михаил Михайлович Ананич; 19. oktoober 1888 Minski kubermang – 18. mai 1932 Tallinn) oli Venemaa keisririigi ja Eesti mereväelane (mereväekapten).
Karl Varju
1918–1920 osales Vabadussõjas. 1922–1925 põllumajandusliku keskühisuse "Estonia" teravilja kokkuostja, 1926–1927 Uhtna tärklise- ja piiritusevabriku abijuhataja, 1928–1944 Tartu Eesti Majandusühisuse osakonnajuhataja, peakaupluse juhataja ning peaärijuht. 1937 valiti Eraettevõtete Ametnikkude Koja 3. (äriteenijate) sektsiooni) liikmeks.
App Store
Funktsioon
App Store võimaldab kasutajatel sirvida ja alla laadida rakendusi, mis on välja töötatud Apple iOS tarkvaraarenduskomplektiga. Rakendusi saab alla laadida iPhone'i nutitelefonist, iPod Touchi pihuarvutist või iPadi tahvelarvutist. Seal leidub rakendusi ka Apple Watchi nutikella ning neljanda või uuema põlvkonna Apple TV jaoks.
Kui App Store 10. juulil 2008 avati, pakuti seal 500 rakendust. 2017. aastal oli poes üle 2,1 miljoni rakenduse.
Karl Varju
1944 põgenes Saksamaale, 1949 siirdus USAsse. 1950–1954 ehitustööline, 1955-1960 pargaste kapten Hudsoni jõel. 1978 ülendatud lipnikuks?
Piirikaitserügemendid
Piirikaitserügemendid (saksa Grenzschutz Regiment) olid Teise maailmasõja ajal 1944. aastal Eestis mobiliseeritutest moodustatud väeüksused.
Mihhail Ananitsch
Mihhail Ananitsch sai hariduse Mogiljovi Gümnaasiumis (1905). Lõpetanud 1909. aastal mereinseneride kooli Kroonlinnas teenis ta I maailmasõja ajal soomusristlejal Rjurik ja hiljem vahilaevade divisjonis. Vabadussõjas teenis Eesti laevastiku vaneminsener-mehaanikuna.
Piirikaitserügemendid
Piirikaitserügementide formeerimine
1944. aasta 30. jaanuaril kuulutas Eesti Omavalitsuse direktor Hjalmar Mäe välja Saksa vägede poolt okupeeritud Eestis välja üldmobilisatsiooni. Mobilisatsioon tõi 1944. aasta veebruaris kokku 32 000 meest, kellest moodustati rügement „Tallinn” („Reval”, rindel pataljonidena), 6 piirikaitserügementi ja tagavararügement.
Mihhail Ananitsch
Ananitsch on maetud Tallinna Kaitseväe kalmistule.
Piirikaitserügemendid
Piirikaitserügementide formeerimine
1944. aasta 3. veebruaril kuulutas Saksa Riigi poolt okpeeritud Põhja-Venemaa Kõrgem SS-i ja politsei Juht SS-Obergruppenführer Friedrich Jeckeln välja 3 piirikaitserügemendi moodustamise Eestis.
Moodustatud piirikaitserügemendid allutati kirde- (Narva) ja edela-Eesti (Tartu) piirkonnas asetsenud Wehrmachti 300. Eriotstarbelisele (2., 4., 5., ja 6.) ja 207. julgestusdiviisile.
SS-piirikaitserügemendid
Saksa Kolmanda Riigi juhtkonna poolt 20. relvagrenaderide SS-diviisile (1. eesti) lisaks vastavalt Heinrich Himmleri poolt 14. mail 1944 välja antud käskkirja alusel Teise Eesti Relvagrenaderide SS-diviisi loomise kava käigus, mis kavatseti moodustada Eesti piirikaitserügementide baasil, nimetati 1944. aasta maikuus piirikaitserügemendid SS-piirikaitserügementideks. Teise relvagrenaderide SS-diviisi formeerimine jäi aga teostamata.
Andres Kotsar
Andres Kotsar (sündinud 20. jaanuaril 1974 Tartus) on eesti arst ja tervishoiujuht.
Ta lõpetas Tartu ülikooli arstiteaduskonna ravi erialal 1998. aastal, seejärel internatuuri ning uroloogia eriala residentuuri 2004. aastal.
Aastatel 2004–2014 töötas Kotsar uroloogina Tampere haiglas ning aastatel 2004–2009 läbis Tampere Ülikoolis doktorantuuri ja 2009. aastal kaitses doktoridissertatsiooni teemal "A Biodegradable Urethral Stent with New Braided Configuration and Drug-eluting Properties".
2015–2018 oli ta Tartu Ülikooli Kliinikumi kirurgiakliiniku uroloogia ja neerusiirdamise osakonna juhataja ning Tartu Ülikooli kliinilise meditsiini instituudi uroloogiadotsent.
Alates 2018. aasta 1. oktoobrist on ta Tartu Ülikooli Kliinikumi juhatuse liige – ravijuht.
Andres Kotsar on avaldanud 14 teadusartiklit uroloogia valdkonnast.
Egiptuse jalgpallikoondis
Egiptuse jalgpallikoondis on Egiptuse rahvuskoondis jalgpallis.
Egiptus on võitnud seitse Aafrika rahvaste karikat.
Maailmameistrivõistluste finaalturniiril on Egiptus osalenud kolmel korral: 1934., 1990. ja 2018. aastal.
Praegune koosseis
Egiptuse jalgpallikoondis 2019. aasta Aafrika rahvaste karikavõistlustel.
Lõuna-Aafrika Vabariigi veinid
Lõuna-Aafrika Vabariigi veinid ehk LAV veinid on Lõuna-Aafrika Vabariigis toodetud veinid.
Veinitootmise ajalugu LAV-s
Veinitootmine levis sinna koos Euroopa asunikega. Viinamarjaistandusi hakati seal rajama 1650. aastatel. Esimesteks viinamarjaistanduste rajajateks olid flaami päritolu asunikud. 1680ndatel saabus LAV-sse hulgaliselt Prantsuse hugenotte, kes viisid veinitööstuse uuele kvalitatiivsele tasemele.
Lõuna-Aafrika Vabariigi veinide kvaliteedisüsteem
Praegu kehtivale veinide kvaliteedisüsteemile pandi alus 1973. aastal, mil loodi "Wine of Origin" (WO) programm. Selle programmi raames seadustati, kuidas defineerida Lõuna-Aafrika Vabariigi veiniregioone ja kuidas nad peaks ilmuma veini siltidel. Selle süsteemi välja töötamisel on suuresti üle võetud Prantsuse AOC süsteemist, aga see ei ole nii range. Vastavalt WO kvaliteedisüsteemile jagatakse LAV veinipiirkonnad 4 kategooriasse:
Lõuna-Aafrika Vabariigi veinipiirkonnad
Lõuna-Aafrika Vabariigi jagamine veinipiirkondadeks on otseselt seotud praeguse Lõuna-Aafrika Vabariigi kvaliteedisüsteemiga. Lõuna-Aafrika Vabariigi veinipiirkonnad jagunevad kolme geograafilise piirkonna vahel. Nendeks on:
Lääne-Kapimaa jaguneb kuueks regiooniks:
Põhja-Kapimaal regioonid puuduvad, sisaldab 2 veinipiirkonda ja 3 veiniaeda.
Ida-Kapimaal asub üks veiniaed.
Kolga järv
Kolga järv on looduslik järv Võru maakonnas Rõuge vallas Kahru külas. Järve pindala on 4 ha, kaldajoone pikkus 285 meetrit.
Moonsorrow
pisi|Moonsorrow (2006) Moonsorrow on Soome metal-ansambel. Ansambli laulud sisaldavad elemente soome mütoloogiast.
Lõuna-Aafrika Vabariigi veinid
Lõuna-Aafrika Vabariigis kasvatatavad viinamarjasordid
Väga paljud LAV-is kasvatatavad viinamarjad on:
Winterveld
Winterveld on linn Lõuna-Aafrika Vabariigis Gautengi provintsis Tshwane linnaringkonnas.
Kuni 1994. aastani kuulus Winterveld Bophuthatswana bantustani koosseisu.
Auvergne-Rhône-Alpes
Auvergne-Rhône-Alpes [ov'ernj-roon-alp] on Prantsusmaa piirkond (1. järgu haldusüksus).
Winterveld
Lõuna-Aafrika Vabariigi 2011. aasta rahvaloenduse andmetel oli Winterveldi elanikest mustanahalisi aafriklasi 99,50%, värvilisi 0,16%, India või Aasia päritolu inimesi 0,07%, valgeid 0,05% ja teisi 0,20%. Tsonga keelt pidas emakeeleks 21,87% inimesi, tsvana keelt 19,87%, suulu keelt 19,08%, pedi keelt 11,54%, ndebele keelt 8,34%, sotho keelt 6,22%, svaasi keelt 2,34%, koosa keelt 2,16%, venda keelt 1,92%, inglise keelt 1,45%, afrikaani keelt 0,41%, viipekeelt 0,25% ja teisi keeli 4,54%.
Auvergne-Rhône-Alpes
Piirkond moodustati haldusreformi käigus 2014. aastal. Uus haldusjaotus hakkas kehtima 1. jaanuaril 2016.
Piirkond jaguneb 13 departemanguks: Ain, Allier, Ardèche, Cantal, Drôme, Haute-Loire, Haute-Savoie, Isère, Loire, Lyon, Puy-de-Dôme, Rhône ja Savoia.
Anto Juske
Anto Juske (16. mai 1929 Rakvere – 8. jaanuar 2013) oli eesti maaparandusteadlane.
Ta oli aastatel 1954–1959 Eesti Põllumajanduse Akadeemia maaparanduse kateedri assistent ja vanemõpetaja. Aastatel 1959–1974 oli ta tootmistööl ja 1975–1989 Eesti Maaparandusprojekti peamelioraator.
Ta on toimetanud ja välja andnud ajakirju Maaparandaja, Maaparandus ja Geodeet.
Isiklikku
Tema poeg oli kunstiajaloolane ja -kriitik Ants Juske, pojapoeg on poliitik ja ajaloolane Jaak Juske.
Futaba Kioka
Futaba Kioka (jaapani keeles 木岡 二葉 Kioka Futaba; sündinud 22. novembril 1965) on Jaapani endine jalgpallur, poolkaitsja.
Koondisekarjäär
Jaapani naiste jalgpallikoondises mängis ta aastatel 1981–1996 75 mängu.
Keila Kool
pisi|Keila Kool (arhitektid [[Toivo Tammik ja Mart Rõuk)]] Keila Kool (varem: Keila 1. Keskkool, Keila Gümnaasium) on kool Keilas.
Keilas asunud teine kool, Keila Põhikool (varasem Keila Ühisgümnaasium), liideti 2020. aastal Keila Kooliga.
Alates 1. septembrist 2020 toimub õppetöö kolmes majas: Pargi majas õpivad 1.–4. klassi õpilased, Põhja majas 4.–12. klassi õpilased ja Loode majas eesti keelest erineva kodukeelega lapsed.
Kooli direktor on Martin Öövel.
Ajalugu
Keilas on kooliharidust antud alates 1867. aastast, kui Keilast kolme kilomeetri kaugusel Väljaotsa talus avati kool. Esialgu toimus õpe kahel, alates 1872. aastast kolmel päeval nädalas. 1873. aastast oli kool kaheklassiline, aastatel 1879–1880 ruumikitsikuse tõttu üheklassiline. Ruumikitsikuse tõttu koliti kool 1886. aastal Keilast kolme km kaugusele Kruusiaugule, kus toimus õppetöö kuni 1918. aastani. Õppetöö toimus kolmes klassis viiel päeval nädalas.
Keila Algkool
1919. aastal muudeti Keila kool 6-klassiliseks algkooliks ja 139 õpilasele andis õpetust viis õpetajat. Kooli juhataja oli aastatel 1919–1920 August Käomägi.
pisi|1930. aastal Vabadussõja mälestusmärgina ehitatud [[Keila algkooli hoone]] Aastatel 1920–1943 oli kooli juhataja Konrad Preem (Brehm). Neil aastatel kasvas õpilaste arv pidevalt, sest Keila algkooliga ühendati mitmed naaberkoolid (Valingu, Kumna ja Tuula). Suurim probleem oli koolihoone puudumine. See ehitati 1930. aastal Vabadussõja mälestusmärgina.
Aastatel 1927–1941 tegutses algkooli juures tütarlastele täiendusklass ja aastatel 1929–1947 oli Keila mõisas poiste põllutöökool.
Keila Mittetäielik Keskkool
Pärast Eesti okupeerimist Nõukogude Liidu poolt muudeti Keila 6-klassiline algkool mittetäielikuks keskkooliks. Õppeainete hulgast jäeti välja usuõpetus, lisati vene keel. Emakeeleõpikud vahetati välja kõikides klassides. Saksa okupatsiooni ajal aastatel 1941–1944 jätkas kool tööd 6-klassilise algkoolina, õpikud ja õppeained olid Eesti Vabariigi aegsed. 1944. aastal muudeti kool seitsmeklassiliseks. Aastatel 1944–1947 juhtis kooli Aleksander Rebassov. 1947. aasta märtsis ta vallandati süüdistatuna sinimustvalge lipu hoidmises, arreteeriti ja saadeti Siberisse. Direktori kohusetäitjaks määrati õppeaasta lõpuni H. Venda.
1946. aastal avati Keila algkooli ruumides ka vene õppekeelega klassid. Seetõttu hakkas kool 1946/1947. õppeaastal tööle kahes vahetuses – eesti kool hommikupoolses ja vene kool õhtupoolses vahetuses.
Aastatel 1947–1954 töötas Keila Mittetäieliku Keskkooli direktorina Rudolf Oja. 1951. aastal liideti kooliga Keila venekeelne kool.
Keila Keskkool
1954. aastal muudeti Keila 7-klassiline Kool Keila Keskkooliks, kus õppis 477 õpilast ja 29 õpetajat. Direktorina jätkas 1956. aastani tööd Rudolf Oja. Aastatel 1959–1961 töötas Keila Keskkooli direktorina Samuel Mäe. 1961. aasta veebruarist septembrini töötas direktori kohusetäitjana Maria Vilimaa, õppealajuhatajana Eduard Lätt. Seejärel aastatel 1961–1984 (pensionini) töötas Keila Keskkooli (hiljem Keila 1. Keskkooli) direktorina Endel Kukner. 1965. aastal ületas Keila koolide õpilaste arv 1000 piiri.
Kooli töötingimuste parandamiseks otsustas rajooni juhtkond ehitada uue koolimaja ja õpetajatele elamu. Perspektiiv oma korter saada tõi Keilasse palju noori õpetajaid, kel kõrgharidus käes või saamisel. 1960. aastal avati vana hoone kõrval uus koolimaja, mida omakorda laiendati aastatel 1967–1968.
Keila 1. Keskkool
1978. aastal jagunes Keila 1. Keskkool administratiivselt kaheks. Kooli algkooliosa nimetati Keila Algkooliks ja 5.–11. klassid moodustasid Keila 1. Keskkooli. Keila Algkool oli 1980. aastatel Eesti suurim neljaklassiline algkool.
Keila Gümnaasium
2002. aastal avati Keila Gümnaasiumi juures eestikeelne õhtuosakond ja Keila Ühisümnaasiumi juures venekeelne õhtuosakond. Keila Õhtukeskkool lõpetas tegevuse 21. augustil 2002.
Keila Kool
2009. aastal liideti Keila Algkool ja Keila Gümnaasium üheks Keila Kooliks, mida haldab Keila Hariduse SA. Samal aastal suleti ka Keila SOS Hermann Gmeineri Kool, mille enamik õpilasi asus õppima Keila Kooli.
Ingemund Bröms
Ingemund Bröms (1669–1722) oli Eestis tegutsenud Rootsi teoloog ja vaimulik, Tartu Ülikooli rektor 1707–1708 ja Turu Ülikooli rektor 1713.
Keila Kool
Keila Kool
2010. aasta lõpus kolis Keila Kool Põhja tänavalt uude koolihoonesse (aadressil Ehitajate tee 1), mille on projekteerinud arhitektid Toivo Tammik ja Mart Rõuk. Samas hoones tegutsevad ka 1964. aastal asutatud Keila Muusikakool ja Harju Maakonnaraamatukogu.
Alamsugukond
Alamsugukond (subfamilia) on bioloogilises taksonoomias vahel kasutusel olev sugukonna (familia) sisene takson.
Väike Mudajärv
Väike Mudajärv (ka Mudajärv, Paganamaa Mudajärv) on järv Võrumaal Rõuge vallas, üks Paganamaa järvedest.
Alamsugukond
Üks sugukond võib olla jaotatud mitmeks alamsugukonnaks.
Väike Mudajärv
See on looduslik järv, mille kaldajoone pikkus on 342 meetrit. Pindala on 0,8 hektarit.
Tala tänav
thumb|Tala tänav
Ingemund Bröms
1718–1722 oli ta Karlstadi stifti superintendent.
Keila Kool
Kooli muuseum
Koolil on oma muuseum.
Tala tänav
Tala tänav on tänav Tallinnas Lasnamäe linnaosas Sõjamäe asumis.
Tala tänav sai nime 9. detsembril 2009.
Oskar von Törne
Oskar Leopold von Törne (31. juuli / 12. august 1826 Tallinn – 5. jaanuar / 18. jaanuar 1912 Tallinn) oli Eesti vaimulik.
Ta õppis aastatel 1838–1846 Tallinna Kubermangugümnaasiumis. 1847–1848 õppis ta filoloogiat Peterburi Ülikoolis, 1849–1853 filoloogiat ja usuteadust Tartu Ülikoolis. 1853–1855 töötas Peterburis usuõpetajana. Prooviaastal oli ta Peterburi Jaani koguduses Cornelius Laalandi juures. Ordineeriti 21. augustil / 2. septembril 1855 Peterburis õpetajaks.
Petro Konaševõtš-Sagaidatšnõi
Petro Konaševõtš-Sahaidatšnõi (ukraina keeles Петро Конашевич-Сагайдачний; 1582–1622) oli ukraina kasakate Zaporižžja Sitši hetman aastatel 1617–1622.
Elulugu
Ta oli Zaporižžja Sitši hetman, kes juhtis kasakate sõjaretki Krimmi khaaniriigi, Osmanite impeeriumi ja Moskva tsaaririigi vastu. Ta piiras koos Poola kuninga Władysław IV vägedega 1617–1618 Moskvat. 1601–1602 sõdis ka Liivimaal Rootsi vastu Poola kuninga Zygmunt III väe koosseisu kuulunud kasakaüksuses.
Oskar von Törne
Oli 1855–1862 Bessaraabias Klöstitzi (praeguste nimede ja haldusjaotuse järgi Vesela Dolina Tarutino rajoonis Odessa oblastis) koguduse õpetaja. 1862–1863 oli ta Häädemeeste ja Tahkuranna koguduse vikaarõpetaja, 1863–1870 oli ta (introdutseeriti 13. oktoobril / 25. oktoobril 1863) samade koguduste õpetaja. 1870–1877 oli ta (introdutseeriti 6. septembril / 18. septembril 1870) Kuressaare Laurentiuse koguduse abiõpetaja, olles samaaegselt ka kohalikus gümnaasiumis ja tütarlastekoolis usuõpetaja. 1877–1898 oli ta (introdutseeriti 7. augustil / 19. augustil 1877) Martna Püha Martini koguduse õpetaja. Jäi aastal 1898 emerituuri, emerituuris olles elas Tallinnas.
Isiklikku
Tema poeg Johannes von Törne oli Tartu Maarja koguduse adjunktõpetaja. Tema abikaasa vend Andreas Friedrich Lezius oli Tõstamaa ja Nõo Püha Laurentsiuse koguduse õpetaja.
Apple Music
pisi|290x290px|Apple Musicu logo Apple Music on ettevõtte Apple Inc. poolt välja töötatud muusika ja video voogedastuse teenus.
Kasutajad valivad oma seadmesse voogesituseks mõeldud muusika või saavad kuulata olemasolevaid, kureeritud esitusloendeid. Teenus hõlmab ka Interneti-raadiojaama Beats 1, mis edastab rohkem kui 100 riigis 24 tundi ööpäevas. Teenus kuulutati välja 8. juunil 2015 ja see avati 30. juunil 2015 üle 100 maailma riigis. Uued tellijad saavad kolmekuulise tasuta prooviperioodi enne, kui teenus nõuab igakuist tellimust. pisi|282x282px|Apple Musicu saadavus maailmas Algselt rangelt muusikateenusena hakkas Apple Music 2016. aastal laienema videote näitamises. Jimmy Iovine on öelnud, et teenuse eesmärk on saada "kultuuriliseks platvormiks", ja Apple väidab, et teenus soovib, et teenus oleks "ühekordne kontaktpunkt popkultuuriga". Ettevõte investeerib videomaterjali tootmisse ja ostmisse nii muusikavideote kui ka muusikaväljaandeid toetavate kontsertmängude, samuti veebisarjade ja mängufilmide osas.
Apple Musicu iOS-i originaalversioon sai nii häid kui ka halbu hinnanguid, kusjuures kriitika oli suunatud kasutajaliidese pihta, mida peetakse "intuitiivseks". Kuid seda kiideti selle eest, et ta mängis esitusnimekirja, voogesituse laia valikut ja selle integreerimise teiste Apple'i seadmete ja teenustega. IOS 10-s sai rakendusele oluline ümberkujundamine, mis sai positiivseid kommentaare värskendatud liidese kohta, kus on vähem segadust, parem navigeerimine ja suurem rõhk kasutajate valikule. Apple Music sai populaarsuse pärast selle käivitamist kiiresti, läbides vaid kuue kuu jooksul 10 miljoni kliendi verstaposti. Alates detsembrist 2018 on teenusel maailmas 56 miljonit kliendi.
Feodossija
Feodossija (vananenud nimetus Feodossia; ukraina keeles Феодосія; vene keeles Феодосия; krimmitatari keeles Кефе) on linn Venemaa annekteeritud Krimmi poolsaarel Musta mere ääres.
Asulat on esimest korda mainitud 355 eKr.
Linnas elab 68 562 inimest (2016).
Suur majandussurutis
thumb|right|300px|Maailma riikide reaal-SKP kasv 2009. aastal. Pruunides piirkondades valitses majandussurutis Suur majandussurutis (ka 2009. aasta majanduskriis või 2000. aastate lõpu majandussurutis) oli ülemaailmne majandussurutis, mis peamiselt esines põhjapoolkera Lääne kultuuriruumis: Uues Maailmas ehk Põhja-Ameerikas, Vana Euroopa maades (v.a Poolas ja Albaanias) ning Venemaa Föderatsiooni aladel.
See algas 2007. aasta detsembris ning muutus eriti järsuks languseks 2008. aasta septembris. Kriisi aktiivne faas, mis ilmnes likviidsuskriisina, algas 7. augustil 2007, kui BNP Paribas katkestas raha väljavõtmise kolmest riskifondist, põhjendades seda "likviidsuse täieliku aurustumisega".
2006. aastal tippu jõudnud USA kinnisvaramull põhjustas USA kinnisvarahindadega seotud väärtpaberite väärtuse kukkumise, mis omakorda kahjustas finantsasutusi üle kogu maailma.
Ülemaailmne majandussurutis mõjutas kogu maailma majandust, kuid mõned riigid (nagu USA) kannatasid teistest märgatavalt rohkem. Suurt ülemaailmset surutist iseloomustab mitmes valdkonnas ilmnev süsteemne tasakaalutus, mille tekitas 2007.–2008. aasta finantskriis. Euroopa võlakriisi kõrvalmõjud majanduses ning 2013.–2014. aasta ülemaailmselt piiratud kasvuväljavaated tekitavad suurest majandussurutisest taastumisel endiselt raskusi.
Rahvusvaheline Valuutafond (IMF) jõudis järeldusele, et tegemist oli rängima majandusliku ja finantsilise kriisiga pärast suurt depressiooni.
Terminoloogia
Robert Kuttner väidab seoses antud kriisiga: ""Suur majanduslangus" on eksitav. Peaksime selle kasutamise lõpetama. Allakäigud on äritsükli nõrgad langused, mis on iseenesest korrigeeruvad või parandatakse peagi tagasihoidliku fiskaalse või rahalise stiimuli abil. Jätkuva deflatsiooni tõttu oleks täpsem nimetada seda kümnendi tardunud majandust "väiksemaks depressiooniks" või "suureks deflatsiooniks"."
Üleseisutrahv
Üleseisutrahv ehk üleseisuraha ehk demeredž (inglise keeles demurrage) on rahatrahv, mida tuleb laeva prahtijal maksta, kui laeva seisuaeg on ületanud lepingus ette nähtud seisuaja.
Suur majandussurutis
Ülevaade
pisi|204x204px|[[Pangajooks Northern Rock panga juures Brightonis Inglismaal 14. septembril 2007 ehk enne selle natsionaliseerimist 2008. aastal]] Suur majandussurutis vastas IMFi globaalse majanduslanguse kriteeriumidele ainult 2009. aastal. Kriisile eelnenud aastaid iseloomustas varahindade ülikõrge tõus ja sellega seotud majandusnõudluse tõus. Lisaks oli USA varipangasüsteem (st depoopankadele mittekuuluvad finantseerimisasutused nagu investeerimispangad) hakanud konkureerima depoopangasüsteemiga, kuid selle suhtes ei kohaldatud sama regulatiivset järelevalvet, muutes varipanganduse pangajooksu suhtes haavatavamaks.
USA hüpoteeklaenudega tagatud väärtpabereid, millel oli raske hinnata riske, turustati kogu maailmas, kuna need pakkusid kõrgemat tootlust kui USA valitsuse võlakirjad. Paljud neist väärtpaberitest kindlustati kõrge riskitasemega hüpoteeklaenudega, mille väärtus varises kokku siis, kui USA eluaseme mull plahvatas 2006. aastal ja majaomanikud jätsid 2007. aastal suurel hulgal makseid maksmata.
Suure riskiga laenude kahjude ilmnemine 2007. aastal põhjustas kriisi ning seadis ohtu muud riskantsed laenud ja ülepaisutatud varahinnad. Laenukahjumite suurenemine ja Lehman Brothersi pankrot 15. septembril 2008 puhkes põhjustas suure paanika pankadevahelisel laenuturul. Sarnane nähtus pangajooksule toimus nüüd ka varipangasüsteemis, mille tagajärjel kannatasid paljud suured ja väljakujunenud investeerimispangad ja kommertspangad USAs ja Euroopas. Valitsused pidi pakkuma ulatuslikku finantsabi.
Sellele järgnenud ülemaailmne majanduslangus tõi kaasa rahvusvahelise kaubanduse järsu jahenemise, tööpuuduse kasvu ja toormehindade languse. Mitmed majandusteadlased ennustasid, et taastumine võib kesta 2011. aastani. Majandusteadlane Paul Krugman kommenteeris seda kord kui "teise suure depressiooni" algust.
Valitsused ja keskpangad reageerisid kriisile fiskaalpoliitika ja rahapoliitika muudatustega, et stimuleerida riikide majandust ja vähendada finantssüsteemi riske. Majandussurutis tekitas uut huvi majandusteadlase Keynesi ideede vastu, kuidas tulla toime majanduslangusega, kus soovitatakse stiimulitest loobuda niipea, kui majandused taastuvad piisavalt, et "kavandada jätkusuutliku kasvu tee".
Põhjused
pisi|Suur varade mull: 1. Keskpankade kullavarud: 0,845 triljonit dollarit 2. Paberraha: 3,9 triljonit dollarit 3.Traditsioonilised (murdosa reserviga) pangavarad: 39 triljonit dollarit 4. Varipanganduse varad: 62 triljonit dollarit. 5. Muu vara. 290 triljonit dollarit 6. Tagatisraha (2009. aasta algus): 1,9 triljonit dollarit USA finantskriisi uurimiskomisjon (Financial Crisis Inquiry Commision, edaspidi FCIC) esitas oma järeldused 2011. aasta jaanuaris. Selles jõuti järeldusele, et kriis oleks olnud välditav ja selle põhjustasid:
pisi|USA eluaseme- ja mitteeluhoonete investeeringud vähenesid kriisi ajal SKP-ga suhteliselt. Ameerika ettevõtlusinstituudi (American Enterprise Institute) volinik Peter J. Wallison süüdistas kriisi tekkes peamiselt USA eluasemepoliitikat, sealhulgas ka organisatsioonide Fannie Mae ja Freddie Mac tegevust. Ta kirjutas: "Kui 2007. aasta keskel hakkas mull plahvatama, kustutati valitsuse poliitika poolt esile kutsutud madala kvaliteediga ja kõrge riskiga laenusid enneolematu arvuga edasi."
Samuti võib pidada kriisi tekkeks järgmisi põhjuseid:
Mõju Ameerika Ühendriikidele
Suur majandussurutis mõjutas ulatuslikult USA majanduslikku ja poliitilist seisu. Kui majanduslangus kestis 2007. aasta detsembrist kuni 2009. aasta juunini (SKP nominaalne madalseis), siis paljud olulised majandusmuutujad ei taastunud enne 2011. – 2016. Näiteks langes reaalne SKP 650 miljardit dollarit (4,3%) ega saavutanud surutise eelset 15 triljoni dollari suurust taset kuni 2011. aasta 3. kvartalini. Kodumajapidamiste netoväärtus, mis kajastab nii aktsiaturgude kui ka eluasemehindade väärtust, langes 11,5 triljonit dollarit (17,3%) ja ei saavutanud majandussurutisele eelnenud SKP summat 67,4 triljonit dollarit kuni 2012. aasta III kvartalini. Tööga hõivatute arv langes 8,6 miljonit (6,2%) ja saavutas majanduslanguseelse taseme – 138,3 miljonit – alles 2014. aasta maikuus. Töötuse määr saavutas tipptaseme 10,0% oktoobris 2009 ja jõudis majanduslanguse-eelsele 4,7% tasemele tagasi alles 2016. aasta mais. pisi|Ajavahemikuks 2013–2014 olid kõrge [[ Kõrge riskitasemega hüpoteeklaenude kriis|riskitasemega hüpoteeklaenude kriisist ja suurest majanduslangusest taastunud mitu peamist USA majandusmuutujat.]] Leibkondade sissetulekute jaotus on Ameerika Ühendriikides pärast 2008. aasta järgset majanduse taastamist muutunud aina ebavõrdsemaks. Sissetulekute ebavõrdsus oli Ameerika Ühendriikides kasvanud aastatel 2005–2012 enam kui kahes kolmandikus suurlinnapiirkondadest. Mediaankeskmine leibkonna jõukus langes USA-s vahemikus 2005–2011 35%, 106 591 dollarilt 68 839 dollarini.
Leidus mitmeid tegureid, mis aeglustasid majanduse taastumist:
pisi|Riigivõla protsendiline suurus SKP suhtes Euroopa riikides aastatel 2008–2011. Algandmed: Eurostat
Mõju Euroopale
Euroopa kriis muutus alates pangandussüsteemi kriisidest riigivõlakriisideks, sest paljud riigid otsustasid maksumaksja raha abil oma pangasüsteeme päästa. Kreeka erines selle poolest, et tal olid pangandussüsteemi probleemide asemel juba probleemid suure riigivõlaga. Mitmed riigid said päästepakette kolmikult (Euroopa Komisjon, Euroopa Keskpank, Rahvusvaheline Valuutafond), kes rakendasid ka rea erakorralisi meetmeid.
Riigid, mis suutsid majandussurutist vältida
Poola ja Slovakkia on ainsad kaks Euroopa Liidu liiget, kes suutsid vältida SKP langust aastatel, mida mõjutas suur majandussurutis. 2009. aasta detsembri seisuga ei olnud Poola majandus jõudnud majanduslangusse ega isegi langenud. Analüütikud on tuvastanud Poolas positiivse majandusarengu mitu põhjust:
1) erakordselt madal pangalaenude intresside tase ja suhteliselt väga väike hüpoteeklaenude turg;
2) EL-i kaubandustõkete hiljutine kaotamine ja sellest tulenev Poola kaupade nõudluse kasv alates 2004. aastast;
3) EL-i toetused aastast 2004;
4) liigse sõltuvuse puudumine ühest ekspordisektorist;
5) suhteliselt suur siseturg;
7) majandusraskused kümnendi alguses, mis ajendas toimetulekumeetmeid ette võtma juba enne maailmakriisi.
IMFi soovitus
IMF teatas 2010. aasta septembris, et finantskriis ei lõpe ilma tööpuuduse olulise languseta, kuna sajad miljonid inimesed kogu maailmas olid siiani töötud. IMF kutsus valitsusi üles laiendama sotsiaalseid turvavõrgustikke ja looma töökohti, isegi kui neil on surve kulusid kärpida. Samuti julgustas IMF valitsusi investeerima töötute koolitamisse ja isegi Kreeka valitsusega sarnaste riikide valitsustesse, kus on suur võlaoht, et keskenduda kõigepealt majanduse pikaajalisele taastamisele töökohtade loomisega.
Intressimäärade tõstmine
6. oktoobril 2009 sai Austraaliast esimene G20 riik, kes tõstis oma peamist intressimäära. Austraalia Reservpank tõstis intressimäärasid 3,00%-lt 3,25%-ni.
Inflatsiooni ohjeldamiseks tõstis Inglise Pank 2. novembril 2017 esimest korda pärast 2009. aasta märtsi intressimäärasid 0,25%-lt 0,5%-le.
Norra Norges Bank ja India Reservpank tõstsid intressimäärasid 2010. aasta märtsis.
Võrdlus ülemaailmse majanduskriisiga
17. aprillil 2009 ütles Rahvusvahelise Valuutafondi toonane juht Dominique Strauss-Kahn, et on olemas võimalus, et mõned riigid ei pruugi rakendada asjakohast poliitikat, mis võib majanduslanguse lõpuks depressiooniks muuta. "Globaalse majanduse vabalangus võib hakata taanduma, 2010. aastal on oodata taastumist, kuid see sõltub otsustavalt tänastest poliitilistest otsustest." IMF tõi välja, et erinevalt ülemaailmsest majanduskriisist oli 21. sajandi surutis ühenduses ülemaailmse turuga. Sellised surutised kestavad kauem kui tavalised majanduse allakäigud ja taastuvad kauem.
Tšonhari raudteesild
Tšonhari raudteesild on raudteesild, mis ühendab üle Sõvaši Krimmi poolsaart Hersoni oblasti Tšonhari poolsaarega.
Northrop Grumman RQ-4 Global Hawk
Northrop Grumman RQ-4 Global Hawk, ka Tier II+ (arendamisjärgus), on mehitamata (UAV) vaatluslennuk.
Peamised kasutajad on USAF, NASA ja NATO. <br style="clear:left;" />
Vecsieksāte
Vecsieksāte on küla (mazciems) Lätis Kuldīga piirkonnas Rudbārži vallas.
Küla asub valla põhjaosas. Vecsieksāte jääb valla keskusest Rudbāržist 11,3, endisest piirkonnakeskusest Skrundast 13 ja Riiast 162,9 kilomeetri kaugusele.
Küla on tekkinud endise Vecsieksāte karjamõisa (Alt-Seeksaten) juurde. Aastail 2009–2021 kuulus küla Skrunda piirkonda.
Kurb valentinipäev
"Kurb valentinipäev" (inglise keeles "Blue Valentine") on 2010. aasta romantiline draamafilm, mille lavastas Derek Cianfrance. Film esilinastus 26. Sundance'i filmifestivalil.
Filmi peaosades mängivad Michelle Williams ja Ryan Gosling. Filmi muusika esitab ansambel Grizzly Bear. Michelle Williams pälvis oma osatäitmise eest filmis nii Kuldgloobuse kui ka Oscari nominatsiooni. Ka Ryan Gosling pälvis Kuldgloobuse nominatsiooni. Film pälvis tähelepanu veel mitmete auhindade jagamisel, muu hulgas võitis filmi režissöör Derek Cianfrance Chicago Filmikriitikute Assotsiatsiooni auhinna kui kõige lootustandvam filmitegija.
Suur-Sõjamäe põik
Suur-Sõjamäe põik on tänav Tallinnas Lasnamäe linnaosas Sõjamäe asumis.
Suur-Sõjamäe põik sai nime 1963. aastal. Tänav on saanud nime Suur-Sõjamäe tänava järgi.
Vana-Piigandi vald
Vana-Piigandi vald (saksa keeles Alt-Pigant) oli vald Võrumaal Kanepi kihelkonnas. Vald eksisteeris 1866–1894 ja siis liideti Vana-Piigandi vald Erastvere vallaga.
Valla alal asus Vana-Piigandi mõis.
Maarja-Magdaleena Maarahva Selts
Maarja-Magdaleena Maarahva Seltsi moodustasid Maarja rahvamajas 21 asutajaliiget. 1. detsembri 2013 oli seltsil 43 inimest.
Seltsi põhieesmärgiks on aidata arendustegevuste kaudu elu säilimisele maal, külainimeste elukvaliteedi parandamisele, külaelu säilitamisele ja mitmekesistamisele ning kohalike kultuuritraditsioonide edasiviimisele.
Seltsi eelkäijaks peetakse 19. sajandi lõpus loodud Maarja-Magdaleena Laulu ja Mängu Seltsi.
Maarja-Magdaleena Maarahva Seltsi kuuluvad kollektiivid on Maarja-Magdaleena segakoor ja Wiera Teater (endise nimega Maarja-Magdaleena külateater), mis on nime saanud August Wiera järgi.
Bilkõ (Illintsi rajoon)
Bilkõ (ukraina keeles Білки) on küla Ukrainas Vinnõtsja oblastis Illintsi rajoonis. Elanike arv on 728. Pindala on 2,83 km².
Douglase maakond (Colorado)
thumb|[[Roxborough State Park]] thumb|[[Clintoni järv]] Douglase maakond (Douglas County) on maakond USA-s Colorado osariigis. Geograafilised koordinaadid on 39°35' N, 104°93' W.
Maakonna halduskeskus on Castle Rock ja suurim linn on Highlands Ranch.
Maakonna pindala on 2183 km². Veepindala on 7 km².
Elanike arv oli 2010. aasta rahvaloenduse järgi 285 465. Aastal 2000 oli elanikke 175 766.
Ajalugu
Douglase maakond moodustati 1861. aastal. See on üks 17 esialgsest maakonnast Colorado osariigis.
2000. aasta rahvaloenduse andmed
Douglase maakonnas oli 175 766 inimest, 60 924 leibkonda ja 49 835 perekonda.
Rahvastiku tihedus oli 81 in/km².
Elamuühikuid (housing units) oli 63 333 (keskmine tihedus 29 in/km²).
Rassiline koosseis oli järgmine:
Ladinaameeriklasi (sõltumata rassist) oli 5,06%.
60 924 leibkonna seas oli
Leibkonnas oli keskmiselt 2,88 inimest ja perekonnas keskmiselt 3,19 inimest.
Elanikud jagunesid ealiselt nii:
Ea mediaan oli 34 aastat.
Iga 100 naissoost inimese kohta tuli 99,70 meessoost inimest. Iga 100 vähemalt 18-aastase naise kohta tuli 97,40 meest.
Leibkonna aastasissetuleku mediaan oli 82 929 dollarit, perekonna sissetuleku mediaan 88 482 dollarit. Meeste sissetuleku mediaan oli 60 729 dollarit, naistel 38 965 dollarit. Sissetulek elaniku kohta oli 34 848 dollarit.
21,30% elanikkonnast ja 1,60% perekondadest elas allpool vaesuspiiri. Kogu elanikkonnast elas allpool vaesuspiiri 1,90% alla 18-aastasi ja 3,70% üle 65-aastasi.
Berchem
Berchem on kohanimi.
Vladimir Nikolajev
Vladimir Nikolajev on mitme inimese nimi
Helmintoloogia
Helmintoloogia on parasitoloogia haru, mis uurib parasiitusse ja nende põhjustatud haigusi – helmintoose.
Helmintoloogia on seotud meditsiini ja veterinaariaga, kus diagnoositakse ja ravitakse nugiusshaigusi ning tegeletakse nende mõjul tekkida võivate ohtudega nii loomadele, lindudele kui inimestele.
Must Delfiin
pisi|Vangla on saanud hüüdnime õuel asuva [[delfiini kujuga purskkaevu järgi]] Must Delfiin (Чёрный дельфин; ametlik nimetus FKU IK-6 UFSIN Rossii po Orenburgskoi oblasti, «ФКУ ИК-6 УФСИН России по Оренбургской области») on Venemaal Orenburgi oblastis Sol-Iletskis asuva eriti range režiimiga koloonia mitteametlik nimetus. Kinnipidamisasutuses kannavad karistust vangid, kellele on Venemaal mõistetud eluaegne karistus. Kinnipidamisasutuses on olemas ka üldrežiimiga ala.
1773. aastal Razvali järve lähistel avatud kinnipidamisasutuses on 1600 kohta ning see on omalaadsete seas Venemaa suurim. 2009. aastal kandis vanglas karistust umbes 700 vangi.
Must Delfiin on üks viiest Venemaa kinnipidamisasutusest, kus kannavad karistust eluaegsed vangid.
Sebastian Wirdig
Sebastian Wirdig (1613 Torgau, Saksamaa – 17. aprill 1687 Rostock, Saksamaa) oli Eestis tegutsenud saksa arst, Tartu Ülikooli rektor 1650–1651.
Wirdig oli Tartu Ülikooli füüsika- ja meditsiiniprofessor.
Oiva Lohtander
Oiva Orvo Arvid Lohtander (sündinud 15. aprillil 1942 Vilppulas) on soome näitleja ja lavastaja.
Ta on näidelnud paljudes telefilmides ja -sarjades, kuuldemängudes ja filmides.
Ta on töötanud näitlejana mitmes teatris, sealhulgas Espoo Linnateatris ja Tampere Teatris.
Randolphi maakond (Alabama)
Randolphi maakond (Randolph County) on maakond Ameerika Ühendriikides Alabama osariigis.
Maakonna halduskeskus on Wedowee.
Ajalugu
Maakond moodustati 1832. aastal.
Rahvastik
Elanike arv oli 2010. aasta rahvaloenduse järgi 22 913.
Chingy
Chingy (õieti Howard Bailey, Jr.; sündinud 9. märtsil 1980) on USA räppar ja näitleja.
Ta on osalenud seriaalis "My Wife and Kids", filmis "Õudne film 4" ja seriaalis "One on One".
Karjääri alustas ta 2001. aastal. Chingy tuntumad laulud on "Right Thurr", "Balla Baby" ja "Pullin Me Back".
Silluse tänav
Silluse tänav sai nime 17. juulil 2006. Tänav on saanud nime ehitusalase mõiste "sillus" ('müüriava sildav tarind') järgi.
Toonvõll
pisi Toonvõll on pöörlev võll magnetofoni lindi ühtlase liikumiskiiruse tagamiseks salvestamisel ja salvestise taasesitamisel. Ühtlase liikumiskiiruse saavutamiseks on tavaliselt toonvõlli teises otsas massiivne hooratas. Mobiilsetel magnetofonitel kasutati güroskoopefektist tingitud moonutuste vähendamiseks vastassuunas pöörlevate hoorataste süsteemi.
Ajalugu
Esimestel magnetofonitel toonvõll puudus ja lindi liikumiskiirus polnud kogu lindi ulatuses ühesugune. Selliseid linte sai taasesitada üksnes sama tüüpi magnetofonitel millel need olid salvestatud ja neid polnud võimalik mehaaniliselt monteerida. Hilisematel lint- ja kassettmagnetofonitel kasutati kõigil toonvõlle. Sarnaseid võlle kasutati ka filmiprojektoritel ja videomagnetofonitel.
Tape_transport
Jõe (perekonnanimi)
Jõe on eesti perekonnanimi.
2022. aasta 1. jaanuari seisuga oli Eestis perekonnanimi Jõe 310 inimesel: 162 mehel ja 146 naisel. Perekonnanimede levikult oli Jõe meeste puhul 414. ja naiste puhul 548. kohal.
Jõe oli kõige levinum perekonnanimi vanuserühmas 25–29, kus neid on 10 000 elaniku kohta 3,13. Perekonnanimi Jõe oli kõige sagedasem Lääne-Viru maakonnas, kus sellist nime kandis maakonna 10 000 elaniku kohta keskmiselt 8,60 inimest.
19. sajandi algul pandi pärisorjusest vabastamise käigus Loodi, Roela, Vaeküla, Muuga, Tuudi, Kantsi, Mõtsu, Puurmanni ja Tuhalaane mõisavaldades talupoegadele perenimeks Joe(Jõe).
1930. aastate nimede muutmise kampaania käigus Eestis keegi perekonnanimest Jõe ei loobunud. Uueks nimeks võeti Jõe kokku 101 korral kui loobuti nimest Johanson seitsmel juhul, Jakobson kuuel juhul,	Jürgenson viiel ja Jõts kolmel korral, samuti nimedest Jegorov, Jõgibert, Krönström, Elvei, Fluss, Kimli, Konka, Spiess, Zontka jne.
Finntroll
Ansambel asutati 1997.
Lossimäe veehoidla
Lossimäe veehoidla on paisjärv Tartumaal Elva vallas Lossimäe külas.
Järv kuulub Ida-Eesti vesikonna Võrtsjärve alamvesikonda.
Kaldajoone pikkus on 87 meetrit ja keskmine sügavus 1,1 meetrit.
Ivanivka (Luhõnõ rajoon)
Ivanivka (ukraina keeles Іванівка) on küla Ukrainas Žõtomõri oblastis Lugõnõ rajoonis. Elanike arv on 49. Pindala on 0,37 km².
Vana-Piigaste vald
Vana-Piigaste vald (saksa keeles Alt-Pigast) oli vald Võrumaal Kanepi kihelkonnas. Vald eksisteeris 1866–1891 ja siis liideti Vana-Piigaste vald Valgjärve vallaga.
Valla alal asus Vana-Piigandi ja Saverna mõis.
Antonius Sanderus
Antonius Sanderus (sünninimega Antoon Sanders; 15. september 1586 Antwerpen – 10. jaanuar 1664 Affligem) oli flaami katoliiklasest vaimulik, luuletaja ja ajaloolane, teose "Flandria Illustrata" (1641) autor.
Trophonios
Trophonios (vanakreeka Τροφώνιος, ladinapäraselt Trophonius) või Trophonios oli Kreeka kangelane, deemon või jumal, keda seostatakse suuresti mütoloogilise traditsiooniga ja oraaklikultusega Levádeia linnas Boiootias.
Etümoloogia ja paralleelsed kultuse
Nimi on etümoloogiliselt tuletatud sõnast τρέφω ("hellitama"). Ajaloolane Strabon ja paljud pealiskirjad viitavad temale kui Zeus Trophoniosele. Mitmeid teisi sarnaste nimetustega allmaailma Zeuse on leitud Kreeka ajaloost, kaasa arvatud Zeus Μειλίχιος ("mesine") ja Zeus Χθόνιος ("allpool Maad"). Sarnaseid konstruktsioone on leitud ka Rooma ajaloost: näiteks Lazio regioonis Laviinia linnas rajati tempel, mis oli pühendatud Aineiasele.
Trophonios müüdis
Kreeka mütoloogias oli Trophonios Erginose poeg. Homerose jutu kohaselt teoses "Hümn Apollole", ehitas Trophonios koos oma venna Agamedesega Apollonile templi Delfi linnas. Kui nad lõpetasid templi ehitamise, ütles oraakel vendadele, et nad võivad kuus päeva teha mida iganes nad soovivad, ja seitsmendal päeval tagatakse neile nende kõige suurem soov. Vennad tegidki nõnda ja nad leiti seitsmendal päeval surnult. Sellest loost tuleb ütlus: "Keda jumalad armastavad, see sureb noorelt". Teise võimalusena, Pausaniase jutu kohaselt, ehitasid vennad aardekambri (salajase sissepääsuga, millest ainult nemad teadsid) Boiootia kuninga Hyrieuse jaoks. Kasutades salajast sissepääsu, varastasid nad Hyrieuse varanduse. Kuningas oli vargusest teadlik, aga ei teadnud, kes varastas. Ta pani üles püünise. Agamedes jäi sellesse kinni. Trophonios lõikas Agamedese pea otsast, et kuningas Hyrieus ei saaks teada, kelle keha püünises on. Siis põgenes ta maa-alusesse saali Lebadeias ja kadus igaveseks. Trophoniose koobas avastati alles siis, kui lebadeialasi tabas katk ja nad konsulteerisid Delfi oraakliga. Püütia andis neile nõu, et üks nimetu kangelane oli vihane oma hüljatuse pärast, ja nad peaksid leidma ta haua ning pakkuma talle otsekohest kummardamist. Korraldati mitmeid edutuid otsinguid. Samal ajal jätkus vaibumatult katk. Kuid siis läks üks karjapoiss mööda mesilastest moodustatud rada kuni jõudis auguni maas. Mee asemel leidis ta deemoni ja Lebadeia vabanes oma katkust.
Trophonios kultuses
Pausanias viitab oma Boiootia aruandes paljudele Trophoniose kultuse detailidele. Kes iganes ihaldab nõu pidada oraakliga, peab elama kindlas ajavahemikus ühes määratud majas, pestes end Herkyna jões ja toitudes ohvrikivile asetatud lihast. Siis peab ta päevade jooksul tegema ohverdusi mitmetele jumalatele (sealhulgas Kronosele, Apollonile, Zeusile hüüdnimega Kuningas, Herale, Demeterile hüüdnimega Europa). Öösel heidab ta musta ohvri Agamedesele pühendatud pühakaevisesse, joob kahest jõest – Lethe ja Mnemosyne jõest ja siis laskub koopasse. Siin olid enamik nendest, kellega nõu peeti, hirmunud ja pärast ülestulekut kogemuse täielikult unustanud. Pärastpoole pandi konsulteeritav istuma Mnemosyne toolile, kus templipreestrid panid kirja nähtu ja õpitu ning koostasid sellest oraakli.
Trophonios klassikalises traditsioonis
Lausest "laskuda Trophoniose koopasse" sai vanasõnaline ütlus "kogeda suur ehmatust". Mitmed antiikfilosoofid, sealhulgas Herakleides Pontosest,  kirjutasid kommentaare Trophoniose kultuse kohta, mis on nüüdseks kahjuks kadunud. Trophonios on olnud paljude klassikaliste õpetlaste huviks, sest Lethe ja Mnemosyne jõgedel on tihedaid võrdlusjooni Eri müüdiga Platoni teose "Riik" lõpus.
Märt Israel
pisi|Märt Israel 2011. aastal [[Bisletti mängudel]] Märt Israel (sündinud 23. septembril 1983 Karksi-Nuias) on Eesti kettaheitja.
Tema isiklik rekord on 12. mail 2011 Chula Vistas heidetud 66.98 (eelmine 66.56 septembris 2007 Helsingborgis).
2008 lõpetas ta Tallinna Tehnikaülikoolis logistikaõpingud bakalaureusekraadiga ja jätkas ärikorralduse eriala magistrantuuris.
Märt Israel esindas Eestit 2012. aasta suveolümpiamängudel ning tulemusega 60,34 m sai 25.koha ja finaali ei pääsenud.
Reet Neimar
Reet Neimar (26. september 1945 – 28. juuli 2008) oli eesti teatriloolane ja -kriitik.
Reet Neimar õppis Tartu Riiklikus Ülikoolis eesti keelt ja kirjandust ning töötas seejärel Eesti Televisioonis režissööri abi ja teatrisaadete toimetajana. 1973. aastal lõpetas ta Leningradi Riikliku Teatri-, Muusika- ja Kinematograafiainstituudi.
Aastast 1967 kirjutas Reet Neimar teatriarvustusi, portree- ja probleemartikleid, tegi teatriinimestega intervjuusid.
Ta oli 1981. aastal asutatud ajakirja Teater. Muusika. Kino asutajate seas ning töötas pikka aega selle ajakirja teatriosa toimetajana.
Töö lavakoolis
Voldemar Panso kutsus Reet Neimari lavakunstikateedrisse teatriajaloo õppejõuks. Neimar töötas seal üliõpilastega alates VII lennust kuni XXIV lennuni.
Isiklikku
Reet Neimari abikaasa oli näitleja ja teatripedagoog Kalju Orro. Poeg arhitektuuriteadlane Oliver Orro.
Gabriel Skragge
Gabriel Skragge (1660–1710) oli Eestis tegutsenud Rootsi vaimulik ja usuteadlane, Tartu Ülikooli rektor 1693 ja 1697.
Tartu Ülikoolis oli Skragge kreeka ja ida keelte professor ning Soome natsiooni inspektor. 1705–1706 (1704–1706?) oli ta Saaremaa superintendent, 1707–1710 Tartu superintendent.
Silde tänav
thumb|Silde tänav
Silde tänav on tänav Tallinnas Lasnamäe linnaosas Sõjamäe asumis.